Charlotta Eckerman

Charlotta Beata Eckerman (1759- Stockholm 1790) a oa ur c'hoariganerez svedat, a oa bet, etre 1779 ha 1781, serc'h da vreur roue Sveden, Dug Södermanland, a voe roue goude adalek 1809, hag anvet Karl XIII neuze. Kourtizanez ha spierez e voe ivez, ha mervel a reas da 31 bloaz.

He buhez
Merc'h e oa Charlotte Eckerman da Bengt Edvard Eckerman, kabiten urrejimantwar varc'h, ar Royal Scanian Husars, ha d'ar skrivagnerez Catharina Ahlgren. He zad a oa kenderv da Carl Fredrik Ekerman,  hag he mamm a oa bet, d'ur c'houlz, dimezell kambr ar rouanez Lovisa Ulrika.

Chom a reas gant he zad goude torr-dimeziñ he zud met emzivadez eseblante bezañ. Daou vreur hag ur c'hoar he doa, ha lezvreudeur ha lezc'hoarezed pa addimezas he zad hag he mamm. He c'hoar Julie Eckerman (1765–1801) a oa kourtezanez ha serc'h d'ar c'hont Carl Sparre, gouarnour Stockholm. Pemzek vloaz e oa Charlotta Eckerman en 1774 pa voe kemeret da ganerez e C'hoarigan Roueel Sveden en Bollhuset en Stockholm. Ne voe ket kavet ampart a-walc'h da vont da gorollerez ha lakaet e voe da ganañ el laz. Gwan e oa he mouezh met koant e veze kavet ha buhezekCarl Forsstrand : Sophie Hagman och hennes samtida. Några anteckningar från det gustavianska Stockholm. ( Sophie Hagman hag he c'hempredidi. Notennoù eus Stockholm e-pad an oadvezh gustavian") Eil embannadur. Wahlström & Widstrand, Stockholm (1911). Ar roue Gustav III a gavas e oa donezonet evit ar c'hoariva ha gourc'hemenn a reas ouzh Maria Aurora Uggla, dimezell gant ar rouanez hag aktourez brudet e c'hoarva al lez, kelenn Charlotta yaouank abalamour dezhi da c'hoari evel Mechtild er c'hoarigan Birger jarl, gant Gyllenborg hag Adlerbeth, pa oa bet nac'het c'hoari gant Elisabeth Olin .. Berzh a reas Charlotte Eckerman en Mechtild e C'hoarigandi Roueel Stockholm, hir e voe ar stlakadeg daouarn, ar priñs Karl a huchas: "Miss Uggla! Miss Uggla!", ha stlakadeg a voe ivez da Maria Aurora Uggla he devoa kelennet ar ganerez yaouank, ha goude d'an oberour Gyllenborg .

Eckerman a voe kemeret evel kanerez er c'hoarigandi e 1776, ma chomas betek 1781, ha berzh a rae "evel aktourez koulz hag evel kanerez "

Charlotte Eckerman a veze erbedet, evel Ulrica Rosenlund, abalamour d'he donezonoù ken evel kanerez ken evel aktourez, hag e-touez tud a vicher ar c'hentañ c'hoarigan broadel e oa, rak eno e veze c'hoariet pezhioù komzet a-raok digoradur ar c'hoariva roueel en 1788.

Serc'h da vreur ar roue 
Kourtizanez e voe Charlotta Eckerman adalek 1774. E 1779 e voe serc'h ofisiel da vreur ar roue, an dug Karl, a oa da vezañ roue diwezhatoc'h evel Karl XIII 
Hervez ar vrud eo war ali e vreur all, ar priñs Fredrik Adolf Sveden, e voe kemeret Charlotta Eckerman da serc'h gant an dug Karl, rak sevenoc'h e vije ouzh e wreg evit an hini en devoa dibabet da gentañ, ar gontez Maria Sophia Rosenstierna a oa dimezell gant e wreg, an dugezHedvig Elisabet Charlotta av Holstein-Gottorp,.
Chaok avat a voe abalamour d'an darempred-se, truezet e veze ar paourkaezh dugez abalamour da emzalc'h he fried Karl, rak hi a oa karet gant ar bobl.

An Dug Karl a glaskas levezoniñ e vreur henañ, ar roue Gustav III, hag ober dezhañ kemer ur serc'h ofisiel, ha Charlotta an hini a ginnigas dibab an avanturourez c'hall Madame Monzouve (pe de Monzouvre), met ne voe degemeret mat ar c'hinnig

En 1781 e kavas Karl e oa gwell terriñ an darempred-se ; hervez ar vrud e oa abalamour ma oa chaok bras diwar e benn, met e gwirionez e oa peogwir e kave gwelloc'h Karl bezañ distag goude bezañ bet ambrouget war hent ar frañmasonerezh.

En 1781 e savas bec'h etrezi hag ar roue Gustav III. Charlotta Eckerman ne blije ket d'ar roue peogwir ne gane ket meuleudi dezhañ  Pa dorras he darempred gant breur ar roue n'he devoa skoazeller ebet ken hag ar roue n'en doe ket poan ouzh he skarzhañ eus ar C'hoarigandi hag eus Drottningholm.

Ouzhpenn-se e c'hourc'hemennas ouzh ar Baron Carl Sparre, gouarnour kêr Stockholm herzel ha bac'hañ anezhi. Evel abeg e lavaras he devoa ganet ur bugel ha lazhet anezhañ e kuzh, hag he devoa kemeret perzh e sevel brudoù diwar-benn bastardiezh ar priñs pennhêr.

Chaok a oa en amzer-se diwar-benn piv e oa tad ar priñs pennhêr. Hervez ar vud e vije bet ar c'hont Adolf Fredrik Munck af Fulkila, war urzh ar roue. Ha mamm ar roue, Lovisa Ulrika ne oa ket an hini diwezhañ o kas ar vrud en-dro. Gwashoc'h ez eas an teodoù en-dro pa voe gouvezet e oa bet roet profoù d'ar c'hont Munck gant ar roue hagar rouanez. by the king and the queen.

Sparre, a oa serc'heg Julie Eckerman, c'hoar Charlotte, a wele a-walc'h en doa kemeret ar roue kaz ouzh Charlotte Eckerman. Enklask a reas, ha ne gavas prouenn ebet eus a gonte ar roue diwar-benn ur bugellazh.. 
Charlotte Eckerman a nac'has bezañ kiriek d'ar brudoù diwar-benn bastardiezh ar priñs-pennhêr, ha diskleriañ a reas e oa floc'h ar roue, Georg Johan De Besche, an hini a oa kablus. De Besche en devije lavaret en doa bet Munck ur prof ken kaer digant ar rouanez ma talveze ganedigezh ur pennhêr

Sparre eta a nac'has herzel Charlotta, o lavarout e oa kontrol da lezenn Sveden gwelout ur roue o c'hourdrouz frankiz ur geodedourez hep barn ul lez bennak. 

Dibenn he buhez

Charlotte Eckerman a vevas goude en Pariz en Bro-C'hall. Eno e oa kourtizanez, hag anvet Madame Ahlgren. 
En 1784 e voe aozet, gant Gustaf Mauritz Armfelt, un emwel etrezi ha Gustav III pa deuas roue Sveden da Vro-C'hall, ma voe graet ar peoc'h etrezo ha ma voe aotreet Charlotta da zistreiñ da SvedenCarl Forsstrand : Sophie Hagman och hennes samtida. Några anteckningar från det gustavianska Stockholm. ( Sophie Hagman hag he c'hempredidi. Notennoù eus Stockholm e-pad an oadvezh gustavian") Eil embannadur. Wahlström & Widstrand, Stockholm (1911) ) Goude tremen un toullad bloavezhioù en Italia, e tistroas da Sveden en 1786. Neuze e krogas he buhez nevez evel spiourez. Ur gopr a veze roet dezhi a-berzh ar stad gant ar pennadurezhioù evit spiañ ar gannaded estren e Stockholm 
Da vare he marv e oa serc'h da gannad an Izelvroioù e Sveden, ar baron van der Bork

Mervel a reas e-pad ma oa ar skiantour Anders Sparrman ouzh he magnetizañ

 Notennoù 

Rummad:C'hoariganerezed Sveden
Rummad:Kourtizanezed Sveden
Rummad:Priedoù-kleiz rouaned Sveden
Rummad:Ganedigezhioù 1759
Rummad:Marvioù 1790